Abena Roma
8 E ico ababa muli Kristu Yesu tabali na mulandu.+ 2 Pantu ifunde+ lya mupashi+ ulya uupeela umweo+ muli Kristu Yesu lyalimulubula+ kwi funde lya lubembu kabili ilya mfwa.+ 3 Pantu, Amafunde yena yalifililwe,+ mu kuti yali ayanaka+ mu mubili, na o Lesa, pa kutuma Umwana+ wakwe mu cipasho ca mubili+ wa lubembu na pa kuti afumyepo ulubembu,+ ashinine ulubembu mu mubili, 4 ukuti icifwaya ubulungami ukulingana na Mafunde cifikilishiwe+ muli fwe bashenda ukulingana ne fifwaya imitima yesu, lelo abenda ukulingana ne fifwaya Lesa.+ 5 Pantu abakonka ififwaya imitima yabo batontonkanya ifyo fine,+ lelo abatungululwa no mupashi batontonkanya ifya kwa Lesa.+ 6 Pantu ukutontonkanya ififwaya imitima kutungulula ku mfwa,+ lelo ukutontonkanya ifya kwa Lesa+ kutungulula ku mweo na ku mutende; 7 pantu ukutontonkanya ififwaya imitima yesu bulwani+ kuli Lesa, pantu umubili taunakila+ ifunde lya kwa Lesa, kabili, tawinganakila no kunakila. 8 E ico abakonkelela ififwaya+ imitima yabo teti basekeshe Lesa.
9 Lelo, imwe tamukonkelela ififwaya imitima yenu, lelo mutungululwa no mupashi+ wa kwa Lesa, nga cine cine umupashi wa kwa Lesa wikala muli imwe.+ Lelo umuntu nga takwata umupashi+ wa kwa Kristu, ena te mwina mwakwe iyo. 10 Lelo nga Kristu aba muli imwe,+ umubili wena walifwa icine cine pa mulandu wa lubembu, lelo umupashi waba uutuntulu+ pa mulandu wa bulungami. 11 Lelo, nomba, nga umupashi wa kwa Lesa uwabuushishe Yesu ku bafwa wikala muli imwe, ninshi uwabuushishe Kristu Yesu ku bafwa+ akalenga ne mibili yenu iifwa ukuba iya mweo+ ku mupashi wakwe uwikala muli imwe.
12 E ico, mwe bamunyinane, tatupatikishiwa ukwikala ukulingana ne fifwaya imitima yesu;+ 13 pantu nga mwikala ukulingana ne fifwaya imitima yenu nangu cibe shani muli no kufwa;+ lelo nga mwakaana+ ififwaya imitima yenu ku maka ya mupashi, mukaba no mweo. 14 Pantu bonse abatungululwa no mupashi wa kwa Lesa, bana ba kwa Lesa.+ 15 Awe tamwapokelele umupashi wa busha uulenga umwenso,+ lelo mwapokelele umupashi+ wa kuba+ abana, uyu mupashi wine e utulenga ukubilikisha atuti: “Abba,*+ Tata!” 16 Umupashi+ wa kwa Lesa ulashimika ubunte+ no mupashi+ wesu ukuti tuli bana ba kwa Lesa.+ 17 E ico, kanshi, nga tuli bana, ninshi tuli mpyani: e kuti impyani sha kwa Lesa, lelo impyani shinankwe+ isha kwa Kristu, kulila fye twaculila+ pamo nankwe pa kuti no kucindamikwa tukacindamikilwe pamo nankwe.+
18 Awe ndetila ubucushi+ bwa pali ndakai tabuli kantu nga kubulinganya ku bukata+ ubukasokoloka kuli ifwe. 19 Pantu ifibumbwa+ filalolela+ nga nshi ukumona ilyo Lesa akasokolola abana bakwe.+ 20 Pantu ifibumbwa fyalengelwe ukunakila ku kuicusha fye,+ te ku kuitemenwa iyo lelo ku wafilengele ukunakila, pa mulandu wa kusubila+ 21 ukuti ifibumbwa+ na fyo fikalubuka+ ku busha bwa kubola no kuba abana ba kwa Lesa. 22 Pantu twalishiba ukuti ifibumbwa fyonse fitetela capamo no kucululukila capamo ukufika kuli nomba. 23 Te ico ceka, lelo na ifwe bene fwe baba ne fisabo fya ntanshi,+ e kuti, umupashi, cine cine, na ifwe bene tulateta+ mu mutima, ilyo tulelolela no kufulukisha ukuba abana+ ba kwa Lesa, ukulubuka kwa mibili yesu. 24 Pantu twapusukiile mwi subilo ili;+ lelo isubilo ilyamoneka te subilo iyo, pantu umuntu nga amone cintu, bushe alacisubila na kabili? 25 Lelo nga tusubila+ ico tushilamona,+ tulacilolela no kushipikisha.+
26 Awe umupashi+ na o ifyo fine ulatwafwako mu kunaka kwesu;+ pantu ubwafya tulingile ukupepela ilyo tulefwaya ukupepa tatubwishiba,+ lelo umupashi+ wine ulatupapaatilako ilyo tuleteta ukwabula ukulanda. 27 Lelo uufwayafwaya mu mitima+ alishiba ififwaya umupashi,+ pantu ulapapaatilako aba mushilo ukulingana no kufwaya kwa kwa Lesa.+
28 Awe twaishiba ukuti Lesa alenga imilimo+ yakwe yonse ukubombela pamo pa kuti ciwamine abatemwa Lesa, abaitwa ukulingana no kufwaya kwakwe;+ 29 pantu abo aishibiile+ libela no kulinga alibalingiile libela+ ukuti bakabe+ abapalana+ no Mwana wakwe, pa kuti ena abe ibeli+ pali bamunyina abengi.+ 30 Kabili, abo alingiile libela+ e bo no kwita aitile;+ kabili abo aitile e bo no kulungamika alungamike.+ Awe abo alungamike e bo no kucindamika acindamike.+
31 Nga kanshi tuletila shani pali fi fintu? Lesa nga ali kuli ifwe, nani engatulwisha?+ 32 Uyo uushakeenye Umwana+ wakwe lelo alimupeele pa mulandu wa ifwe bonse,+ cinshi ico ku cikuuku ashingatupeelela ne fintu fyonse pamo nankwe?+ 33 Nani akapeela umulandu abasalwa ba kwa Lesa?+ Lesa e ubalungamika.+ 34 Nani uukabashinina? Kristu Yesu e wafwile, e kutila, ulya uwabuushiwe ku bafwa, uwaba ku kwa kulyo+ kwa kwa Lesa, kabili uutupapaatilako.+
35 Nani akatupaatulako ku kutemwa kwa kwa Kristu?+ Bushe bucushi, bushe bulanda, bushe kutucusha, bushe ni nsala, bushe kusapula, bushe busanso, napamo bushe lupanga?+ 36 Filya calembwa ati: “Tufwila imwe akasuba konse, twamonwa nge mpaanga ishileya ku kwipaiwa.”+ 37 Lelo, muli ifi fyonse tulecimfya+ icine cine mu watutemenwe. 38 Pantu ninshininkisha ukuti nangu ni mfwa nangu mweo+ nangu ni bamalaika+ nangu mabuteko+ nangu fintu ifyabapo nangu fintu ifikesabako nangu fya maka+ 39 nangu ifya pa muulu nangu ifya pa nshi nangu ifyabumbwa tafyakabe na maka ya kutupaatulako ku kutemwa kwa kwa Lesa ukwaba muli Kristu Yesu Shikulwifwe.+
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn